
CENTRALIZUOTOS BUHALTERIJOS 
VYRIAUSIOJO SPECIALISTO
PAREIGYBĖS APRAŠYMAS


I SKYRIUS	
PAREIGYBĖS CHARAKTERISTIKA

1. Centralizuotos buhalterijos skyriaus vyriausiasis specialistas yra karjeros valstybės tarnautojas.

II SKYRIUS
PASKIRTIS

2. Centralizuotos buhalterijos vyriausiojo specialisto pareigybė reikalinga tvarkyti savivaldybės administracijos piniginių lėšų ir kitų materialinių vertybių apskaitą.



III SKYRIUS
VEIKLOS SRITIS

3. Šias pareigas einantis valstybės tarnautojas vykdo bendrosios veiklos srities -  buhalterinės apskaitos, darbo apmokėjimo - funkcijas.


IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

 4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. Turėti  aukštąjį universitetinį išsilavinimą.
4.2.  Turėti  ne mažesnę kaip 1  metų darbo patirtį  buhalterinės apskaitos srityje.
4.3.  Būti susipažinusiam su Lietuvos Respublikos  valstybės tarnybą ir viešąjį administravimą, buhalterinę apskaitą, finansus ir mokesčius reglamentuojančiais įstatymais, Lietuvos Respublikos Vyriausybės nutarimais ir kitais teisės aktais.
4.4. Mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer, 
4.5. Mokėti valdyti, kaupti, sisteminti, apibendrinti informaciją.
4.6. Sklandžiai dėstyti mintis raštu ir žodžiu.
4.7.  Išmanyti dokumentų rengimo bei įforminimo taisykles.
4.8.  Savarankiškai planuoti ir organizuoti savo darbinę veiklą.


V SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
5.1. Tvarko savivaldybės administracijos visų biudžeto lėšų  skirtų  investicijoms lėšų apskaitą, sudarant memorialinius orderius pagal valstybės biudžeto klasifikatorių.
5.2. Tvarko Savivaldybės Kontrolės ir audito tarnybos lėšų apskaitą kaupimo principu, sudaro biudžeto bei Finansines ataskaitas.
5.3. Suveda  Kontrolės ir audito tarnybos  Metinių Finansinių ataskaitų duomenis į Finansų ministerijos konsolidavimo programą VSAKIS. 
5.4. Skaičiuoja nuomos mokestį ir mokesčius už komunalinius patarnavimus visiems nuomininkams pagal nuomos ir panaudos sutartis, ruošia sąskaitas- faktūras . 
5.5. Kontroliuoja nuomininkų įsiskolinimus. 
5.6. Suveda į „MY LOBSTER“  buhalterinę programą  asignavimus skirtus Savivaldybės Kontrolės ir audito tarnybai  ir kontroliuoja pakeitimus.
5.7. Tvarko savivaldybės Tarybos nariams skiriamų  išmokų lėšų apskaitą.
5.8. Tvarko mobiliųjų ir fiksuoto ryšio telefonų lėšų  apskaitą ir kontroliuoja limitų naudojimą. 
5.9. Tvarko kuro apskaitą sudarant memorialinį orderį, kontroliuoja limitų naudojimą.
5.10. Dalyvauja sudaromų komisijų darbe, kad būtų įgyvendinti komisijai suformuluoti uždaviniai.
5.11. Vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.


VI SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui. 
________________________________

Susipažinau

_______________
       (Parašas)

_________________
 (Vardas ir pavardė)

________________
          (Data)  

